
Magas dimenziós kockák kritikus centrális metszetei

A dolgozatban az [image: ]-dimenziós egységkocka centrális (azaz a kocka középpontjára illeszkedő) hipersíkmetszeteinek térfogatát vizsgáljuk. Az [image: ]  esetben cáfoljuk azt a régóta feltételezett hipotézist, ami szerint a kritikus metszetek diagonálisak, azaz normálvektoruk megegyezik a kocka valamely legalább [image: ] -dimenziós lapjának a főátlójával.
A kérdés vizsgálata Laplace, majd Pólya munkásságáig nyúlik vissza. Hadwiger 1972-ben bizonyította, hogy a minimális centrális metszet párhuzamos a kocka egy hiperlapjával, míg Hensley 1979-ben dimenziótól független felső korlátot adott a metszetek normált térfogatára. Ball 1986-os áttörő cikkében igazolta, hogy a legnagyobb metszet merőleges a kocka egy [image: ] -dimenziós lapjának főátlójára. Bartha, Fodor és González Merino 2021-es cikkükben megmutatták, hogy a [image: ] -dimenziós lapok főátlójára ortogonális metszetek térfogata monoton növő [image: ]  esetén, míg a maximum Ball eredménye alapján [image: ] -nél van. A kritikus metszeteket egymástól függetlenül Ivanov és Tsiutsiurupa illetve Ambrus karakterizálta. Az utóbbi cikkben a szerző azt is megmutatja, hogy a [image: ] - és [image: ] -dimenziós esetben minden kritikus metszet diagonális, de [image: ]  esetén létezik olyan kritikus metszet, ami nem diagonális.
Jelen dolgozatban igazoljuk, hogy ez a tulajdonság a magasabb dimenziós esetekben is érvényes marad: tetszőleges [image: ] -re léteznek olyan [image: ]  paraméterek, hogy az [image: ] normálvektorú hipersíkmetszet kritikus. A bizonyítás Pólya integrálformuláján és Fourier-analízisbeli eszközökön alapul, de ezen túl valószínűségszámítási módszerekkel is összefüggésben áll. Megmutatjuk, hogy pontosan akkor találhatóak megfelelő [image: ] paraméterek, ha egy bizonyos, improprius integrálformulával kifejezett függvénynek létezik nemtriviális zéróhelye. Ezt a tulajdonságot finom analitikus becslések és geometriai gondolatmenetek segítségével látjuk be.

